Turistik korxonaning ichki marketing muhiti tahlili

|
Turistik korxonaning ichki marketing muhiti tahlili
|
bet | 35/89 | Sana | 09.01.2024 | Hajmi | 414,67 Kb. | | #133091 |
Bog'liq O‘zbekiston respublikasi oliy va o‘rta maxsus ta’lim vazirligi s-fayllar.org5.2. Turistik korxonaning ichki marketing muhiti tahlili
Ichki muhit (mikromuhit) — bu korxonaning ichida joylashgan va uning nazoratida bo‘lgan umumiy marketing muhitining bir qismidir. U firmaning ishlashiga imkon beradigan va demak, ma’lum vaqt ichida faoliyat ko‘rsatish va yashashga urinish imkonini yaratadigan salohiyatni o‘zida mujassamlashtiradi.
Ichki muhiti quyidagi yo‘nalishlar bo‘yicha tahlil qilinadi:
Kadrlar (ularning salohiyati, malakasi; tanlash, o‘qitish, va lavozim bo‘yicha oldinga surish; mehnat natijalarni baholash va rag‘batlantirish; ishlovchilar o‘rtasida munosabatlarni saqlash va ma’qullash va h.k.);
* boshqarishni tashkil etish (kommunikatsion jarayonlar; tashkiliy tuzilishlar* me’yorlar, qoidalar, tartiblar; huquq va mas’uliyatni taqsimlash; bo‘ysunish bosqichlari);
* moliya (bartaraf etishga yo‘l qo‘ymaslik, foydalilikni ta’minlash, sarmoya imkoniyatlarni yaratish);
* marketing (turistik mahsulotning strategiyasi; narx strategiyasi, sotish strategiyasi; kommunikatsion strategiya).
Ichki muhitni tadqiqot qilishdan maqsad — turistik korxonaning kuchli va kuchsiz tomonlarini aniqlash. Aniqlangan kuchli tomonlari korxonaning raqobat kurashida tayanadigan asos bo‘lib xizmat qiladi, qaysiki bu korxonani kengaytirish va mustahkamlashga asos bo‘ladi. Eng kuchsiz tomonlarga alohida e’tibor berilishi kerak. Ularning ko‘pchiligini bartaraf etish uchun harakat qilmoq zarur.
Ichki muhit turistik korxonaning samarali amal qilish imkoniyatlarini belgilab beradi. Agarda, u marketing tamoyillaridan majmuali foydalanishni ta’minlay olmasa, muammolar manbaiga aylanishi mumkin.
Agar turfirmada har xil xizmatlar va xodimlar yagona marketing strategiyasiga bo‘ysinmasa, ya’ni masalan, ayrim bo‘linmalar va xodimlar marketingning umumiy maqsadlarini amalga oshirish manfaatini ko‘zlamasa, «qarama-qarshiliklar» hodisasi ro‘y berishi mumkin. Bunday holatga yo‘l qo‘ymaslik uchun marketing tadqiqotlar jarayonida eng jiddiy tahlilga uchraydigan korxonaning madaniyatini oshirish darkor.
Korxonaning madaniyati — o‘z faoliyatida tayangan bir qancha me’yorlar, qoidalar va qimmatliklardan iborat bo‘ladi. Madaniyat korxonadagi odamlar o‘rtasida munosabatlar tizimini, hokimiyat taqsimotini boshqarish uslubini, kadrlar malakasini kelajakdagi rivojlanishni aniqlanishni mujassamlashtiradi. Madaniyatga erishgan darajasi korxonaning unumli, savdoli ishlashiga ko‘maklashishi mumkin, aksincha, madaniyat yo‘qligi ishbilarmonlik hulqining susayishiga olib keladi. Bu yerda hamma narsa ahamiyatga ega — ofisning bezatilishidan boshlab, to marketing strategiyasi u yoki bu variantning xodimlarga qay darajada ta’sir etishigacha.
Korxonaning madaniyati yetarli darajada ifodalanmaganligi uchun uni o‘rganish murakkab bo‘ladi. Ammo uni oydinlashtiradigan bir necha omillar bor.
Birinchidan, yuqori madaniyatga ega bo‘lgan korxonalarda ishlaydigan xodimlar muhimligini ta’kidlash. Bunday korxonalarga xos bo‘lgan falsafani tushuntirishga e’tibor berilib, o‘z g‘oyalarini targ‘ib qilishadi.
Ikkinchidan, korxonaning madaniyati to‘g‘risida uning raqiblar bilan bo‘ladigan o‘zaro aloqalari qanday amalga oshirilishi va o‘z mijozlariga qanday munosabatda bo‘lishiga asoslanib xulosa chiqarish mumkin.
Uchinchidan, korxonaning madaniyati uning xodimlari o‘z ish joylarida qanday mehnat qilishi, lavozim bo‘yicha siljish tizimining tuzilishi va xizmat doirasidagi xodimlar harakatini baholaydigan mezonlarni kuzatish taassurotlari.
To‘rtinchidan, madaniyat darajasini anglash korxonada barqaror tartib qoida amal qilishi, yozilmagan qoidalar jiddiyligi va ularga xodimlarning nechog‘li ahamiyat berishi muhimdir. Agarda, xodim firma tarixini yashxi bilsa, uning tartib-qoidalar va ramzlariga hurmat bilan yondoshsa, unda bu yuqori madaniyatli korxona deb hisoblashga bo‘la oladi. Misol tariqasida yirik aviatsiya kompaniyalaridan birida tashkil topgan me’yorlar, qoidalar va qadriyatlar tizimini keltirish mumkin:
1. Biz xizmat ko‘rsatish sohasida ishlaymiz.
Mijoz — bizning ishimizda eng muhim.
Ular ishimizga haq to‘lashadi.
Bizning burchimiz — ularning ehtiyojlarini qondirish.
2. Biz — hammamiz va har birimiz doimo har yerda «Lyuftganza» xodimlarimiz.
3. Bizning mahsulotimiz — mijozlar uchun foydali. Sayrdan oldin, sayr paytida va ugdan keyin ham mijozimiz uchun sifatni ta’minlashimiz kerak.
4. Biz raqobat asosida ish yuritamiz. Shu sababli biz yanada yaxshi ishlashimiz lozim.
5. Biz har doim:
mijozlarda,
sheriklardan,
raqiblardan o‘rganamiz.
6. Biz hammamiz — bir jamoa, boshqalarga va har birimizga ko‘maklashamiz.
7. Biz jahon bozorida yutuqqa erishamiz.
8. Muvaffaqiyatni biz shunday tushunamiz:
mijozlarni qoniqtirish; korxona egalariga daromad keltirish; har birimiz uchun porloq kelajak.
Korxonaning madaniyati faqat firma ichidagi o‘zaro munosabatlarni belgilab berishdan emas, balki tashqi muhitning qanday yaratilishiga jiddiy ta’sir o‘tkazishdan iborat.
|
| |